techiaith/cofnodycynulliad_en-cy huggingface dataset:
English: Welcome back to this meeting of the Health, Social Care and Sport Committee here at the National Assembly for Wales. This is a continuation of our inquiry today into dentistry in Wales. The evidence sessions are ongoing throughout the day, and we're here now, and our latest session is with the NHS Confederation and representatives of local health boards here in Wales. To that end, I'm pleased to welcome Lindsay Davies, head of primary care, primary and community services delivery unit, Abertawe Bro Morgannwg University Local Health Board; Karl Bishop, consultant in restorative dentistry, Abertawe Bro Morgannwg university health board; Craige Wilson, assistant director of primary care, children's and community services, Cwm Taf Local Health Board; and also Vicki Jones, clinical director of the community dental services and consultant in special care dentistry. Welcome to you four. Thank you for the written evidence that we've seen beforehand. As usual, and as time is going on, we will go straight into questions, and Angela Burns will start.
Welsh: Croeso nôl i gyfarfod y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru, a pharhad o'n hymchwiliad heddiw yma i ddeintyddiaeth yng Nghymru. Mae'r sesiynau tystiolaeth yn mynd ymlaen drwy'r dydd, ac rydym ni yma rŵan, a'r sesiwn ddiweddaraf ydy un â Chydffederasiwn y Gwasanaeth Iechyd Gwladol a chynrychiolwyr byrddau iechyd lleol yma yng Nghymru. Ac i'r perwyl yna, rydw i'n falch o groesawu Lindsay Davies, pennaeth gofal sylfaenol uned gyflawni gwasanaethau sylfaenol a chymunedol Bwrdd Iechyd Lleol Prifysgol Abertawe Bro Morgannwg; Karl Bishop, ymgynghorydd mewn deintyddiaeth adferol, bwrdd iechyd Prifysgol Abertawe Bro Morgannwg; Craige Wilson, cyfarwyddwr cynorthwyol gofal sylfaenol, gwasanaethau plant a cymunedol, Bwrdd Iechyd Lleol Cwm Taf; a hefyd Vicki Jones, cyfarwyddwr clinigol y gwasanaethau deintyddol cymunedol ac ymgynghorydd mewn deintyddiaeth gofal arbenigol. Croeso i'r pedwar ohonoch chi. Diolch yn fawr iawn am dystiolaeth ysgrifenedig ymlaen llaw. Yn ôl ein harfer, a chan fod amser yn pwyso rhyw dipyn, awn ni'n syth i mewn i gwestiynau, ac mae Angela Burns yn mynd i ddechrau.
English: I'd like to thank you all. This session has now come to a close. Thank you very much for your attendance, firstly, and for providing the written evidence beforehand and also for answering the questions in such a detailed, mature and polished way. Thank you very much. I can confirm that you will receive a transcript to check for factual accuracy. With those few words, I'd like to thank you very much. I can announce to my fellow Members that we will now break for half an hour for lunch and we'll come back here for 12:35. Thank you.
Welsh: A allaf ddiolch yn fawr iawn ichi i gyd? Mae'r amser wedi dod i ben ar gyfer y sesiwn yma rŵan. Diolch yn fawr iawn ichi am eich presenoldeb yn y lle cyntaf, am ddarparu'r wybodaeth ysgrifenedig ymlaen llaw a hefyd am ateb y cwestiynau mewn ffordd mor fanwl, aeddfed a graenus. Diolch yn fawr iawn ichi. Gallaf gadarnhau y byddwch yn derbyn trawsgrifiad o'r trafodaethau yma i allu cadarnhau eu bod nhw'n ffeithiol gywir. Gyda chymaint â hynny o ragymadrodd, diolch yn fawr iawn i chi. Gallaf gyhoeddi i'm cyd-Aelodau nawr y byddwn yn torri am egwyl o hanner awr dros ginio a byddwn yn dod yn ôl i fan hyn am 12:35. Diolch yn fawr.
English: Welcome back, everybody, to the afternoon session of the Health, Social Care and Sport Committee here in the National Assembly for Wales. We are undertaking an inquiry today into dentistry in Wales. We've had a morning of taking evidence from various organisations. We have also received a vast amount of written evidence from everybody. This latest evidence session is with the Wales Deanery and the school of dentistry, Cardiff University. To that end, I am pleased to welcome Professor David Thomas, director of postgraduate dental education, Wales Deanery; Dr Richard Herbert, associate dean, Wales Deanery; and also Professor Alastair Sloan, head of school, school of dentistry, Cardiff University. Welcome to the three of you. Thank you very much, as I've already said, for the written evidence that we received beforehand. The microphones work automatically, so there's no need to touch anything. As per usual, we will go straight into questions, and we have about three quarters of an hour. So, we'll start with Rhun. No, sorry; we'll start with Dawn.
Welsh: Croeso nôl i bawb i sesiwn y prynhawn o'r Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. Rydym ni'n cynnal ymchwiliad heddiw i ddeintyddiaeth yng Nghymru. Rydym ni wedi cael bore o gymryd tystiolaeth oddi wrth gwahanol fudiadau. Rydym ni hefyd wedi derbyn toreth o dystiolaeth ysgrifenedig oddi wrth bawb. Mae'r sesiwn dystiolaeth ddiweddaraf yma gyda Deoniaeth Cymru ac ysgol ddeintyddiaeth Prifysgol Caerdydd. Felly, i'r perwyl yna, rwy'n falch iawn i groesawu'r Athro David Thomas, cyfarwyddwr addysg ddeintyddol ôl-raddedig, Deoniaeth Cymru; Dr Richard Herbert, deon cyswllt, Deoniaeth Cymru; a hefyd yr Athro Alastair Sloan, pennaeth yr ysgol, ysgol ddeintyddiaeth, Prifysgol Caerdydd. Croeso i'r tri ohonoch chi. Diolch yn fawr, fel rwyf i wedi'i ddweud eisoes, am y dystiolaeth ysgrifenedig ymlaen llaw. Mae'r meicroffonau yn gweithio'n awtomatig, so nid oes eisiau cyffwrdd â dim byd. Felly, yn ôl ein traddodiad, awn yn syth i mewn i gwestiynau, ac mae gyda ni rhyw dri chwarter awr. Felly, dechrau efo Rhun. Na, sori; dechrau efo Dawn.
English: Are you happy? The final questions in this section are from Dawn Bowden.
Welsh: Wyt ti'n hapus? Mae'r cwestiynau olaf yn yr adran yma o dan ofal Dawn Bowden.
English: That is the end of the questions, so thank you very much. The session has come to an end. Thanks again for the written evidence that you presented beforehand and thank you for attending this afternoon. You will receive a transcript of these proceedings so that you can confirm that they're factually accurate. But with those few words, thank you very much.
Welsh: Dyna ddiwedd y cwestiynau, felly diolch yn fawr iawn i chi. Dyna'r sesiwn wedi dod i ben. Diolch eto am y dystiolaeth ysgrifenedig y gwnaethoch chi ei chyflwyno ymlaen llaw a diolch am eich presenoldeb y prynhawn yma. Mi fyddwch chi'n derbyn trawsgrifiad o'r trafodaethau yma er mwyn i chi gadarnhau eu bod nhw'n ffeithiol gywir. Gyda chymaint â hynny o ragymadrodd, diolch yn fawr iawn i chi.
English: We'll move on to the next witnesses now. Welcome to our latest witnesses and more about them in a minute. We are now on item 6 of the agenda of the Health, Social Care and Sport Committee today and a continuation of our inquiry into dentistry in Wales. We have been having discussions and receiving evidence from various organisations involved in dentistry all day. So, we have now reached the last evidence session with the Chief Dental Officer for Wales. Therefore, I am very pleased to welcome Dr Colette Bridgman, Chief Dental Officer for Wales; and Frances Duffy, director of primary care and innovation at the Welsh Government; and also Andrew Powell-Chandler, head of dental policy at the Welsh Government. Welcome to the three of you. Thank you for your written evidence that we received beforehand. On that basis, we'll go straight into questions and also, you don't need to touch the mikes - they will work automatically. Therefore, with those few words, we'll go straight into questions and the first questions are from Angela Burns.
Welsh: Symudwn ymlaen i'r tystion nesaf nawr. Croeso i'n tystion diweddaraf a mwy amdanyn nhw yn y man. Rydym wedi cyrraedd rŵan eitem 6 ar agenda y Pwyllgor Iechyd, Gofal Cymdeithasol a Chwaraeon heddiw a pharhad efo ein hymchwiliad i ddeintyddiaeth yng Nghymru. Rydym wedi bod yn cynnal trafodaethau ac wedi bod yn derbyn tystiolaeth gan wahanol fudiadau ym myd deintyddiaeth drwy'r dydd. Felly, rydym wedi cyrraedd y sesiwn dystiolaeth olaf yma gyda Phrif Swyddog Deintyddol Cymru. Felly, rwy'n falch iawn i groesawu i'r bwrdd Dr Colette Bridgman, Prif Swyddog Deintyddol Cymru; a hefyd Frances Duffy, cyfarwyddwr gofal sylfaenol ac arloesi Llywodraeth Cymru; a hefyd Andrew Powell-Chandler, pennaeth polisi deintyddol Llywodraeth Cymru. Croeso i'r tri ohonoch chi. Diolch yn fawr iawn am eich tystiolaeth ysgrifenedig ymlaen llaw. Ar sail hynny, fe awn ni'n syth mewn i gwestiynau a hefyd, nid oes angen cyffwrdd â'r meicroffonau o gwbl - maen nhw'n gweithio'n awtomatig. Felly, gyda chymaint â hynny o ragymadrodd, awn yn syth mewn i'r cwestiynau cyntaf. Angela Burns.
English: The questions have come to a close. Thank you very much. The session has also come to a close. Thank you for your attendance. Also, thank you for the written evidence that you submitted beforehand. I can confirm that you will receive a transcript of the proceedings so you can check for factual accuracy. But, with those few words, I would like to thank you again. Thank you.
Welsh: Mae'r cwestiynu ar ben, felly. Diolch yn fawr iawn. Fe wnaf i ddweud bod y sesiwn hefyd ar ben, felly. Diolch yn fawr iawn am eich presenoldeb. Diolch hefyd am y dystiolaeth ysgrifenedig a gafodd ei chyflwyno ymlaen llaw. A gaf i gadarnhau hefyd y byddwch chi yn derbyn trawsgrifiad o'r trafodaethau yma er mwyn i chi allu cadarnhau eu bod nhw'n ffeithiol gywir? Ond, gyda gymaint a hynny o ragymadrodd, fe hoffwn i eto ddiolch yn fawr iawn i chi. Diolch yn fawr.
English: For my fellow Members, we now move on to item 7, papers to note. You will have read the letter from the Royal College of Nursing to me as Chair regarding the Brexit symposium. Rhun and I attended the meeting and everything was looking very dark after we leave Europe in terms of the health service. We have noted that. I don't think there's anything else to note on that. No.
Welsh: I'm nghyd-Aelodau, rydym ni'n symud ymlaen i eitem 7 nawr a phapurau i'w nodi. Byddwch chi yn amlwg wedi darllen y llythyr gan y Coleg Nyrsio Brenhinol ataf i fel y Cadeirydd ynglŷn â'r symposiwm Brexit. Roedd Rhun a finnau yn y cyfarfod ac roedd popeth yn edrych yn dywyll ddu arnom ni ar ôl i ni adael Ewrop yn nhermau'r gwasanaeth iechyd. Ond rydym ni wedi nodi hynny. Nid oes angen dweud dim byd pellach, rwy'n cymryd. Nac oes.
English: Okay, item 8 is a motion under Standing Order 17.42 to resolve to exclude the public from the rest of the meeting. Is everyone in agreement? Yes.
Welsh: Reit, symud ymlaen i eitem 8, a chynnig o dan Reol Sefydlog 17.42 i benderfynu gwahardd y cyhoedd o weddill y cyfarfod. A ydy pawb yn gytûn? Mae pawb yn gytûn.
English: Chair, thank you for the opportunity to be here this afternoon. I'm the president of the Learned Society of Wales -
Welsh: Gadeirydd, diolch am y cyfle i fod yma y prynhawn yma. Rwy'n llywydd Cymdeithas Ddysgedig Cymru -
English: But thank you very much for the opportunity.
Welsh: Ond diolch am y cyfle.
English: No, content.
Welsh: Na, bodlon.
English: The first item on our agenda this afternoon is questions to the First Minister, and the first question is from Michelle Brown.
Welsh: Yr eitem gyntaf ar ein hagenda ni'r prynhawn yma yw'r cwestiynau i'r Prif Weinidog, ac mae'r cwestiwn cyntaf gan Michelle Brown.
English: Well, I'm pleased the Member acknowledges the improvement. I recognise there is more to do, which is why we have invested an additional £30 million this year to build on the progress made over the last two years and to reduce waiting times further by March 2019.
Welsh: Wel, rwy'n falch bod yr Aelod yn cydnabod y gwelliant. Rwy'n cydnabod bod mwy i'w wneud, a dyna pam yr ydym ni wedi buddsoddi £30 miliwn ychwanegol eleni i adeiladu ar y cynnydd a wnaed dros y ddwy flynedd ddiwethaf ac i leihau amseroedd aros ymhellach erbyn mis Mawrth 2019.
English: Thank you for that answer, First Minister. I'm sure you'd like to make that inference from my question, but, in your final speech to the Labour conference as First Minister, you made great play of saying that what you have achieved in Wales shows what Labour can do when in power. Perhaps you were caught up in your demob happiness, but you forgot to mention that, since becoming First Minister, the percentage of people waiting longer than four hours in accident and emergency has got worse, the number of newly diagnosed cancer patients starting treatment within the 30-day target has got worse, the number of urgent-route cancer patients starting treatment within the target 62 days has got worse, and the number of patients waiting longer than 26 weeks for treatment has also got worse. So, First Minister, don't you think that, rather than your record being a cause for celebration at what Labour can do for the UK, it's actually a stark warning of what Labour will do to the UK, given the opportunity?
Welsh: Diolch am yr ateb yna, Prif Weinidog. Rwy'n siŵr yr hoffech chi gymryd yr ystyr hwnnw o fy nghwestiwn, ond, yn eich araith olaf i gynhadledd y Blaid Lafur fel Prif Weinidog, gwnaethoch fôr a mynydd o ddweud bod yr hyn yr ydych chi wedi ei gyflawni yng Nghymru yn dangos yr hyn y gall Llafur ei wneud pan fydd mewn grym. Efallai eich bod chi wedi ymgolli yn eich hapusrwydd o ymadael, ond fe wnaethoch anghofio sôn, ers dod yn Brif Weinidog, bod canran y bobl sy'n aros mwy na phedair awr mewn adrannau damweiniau ac achosion brys wedi gwaethygu, bod nifer y cleifion canser diagnosis newydd yn dechrau triniaeth o fewn y targed o 30 diwrnod wedi gwaethygu, bod nifer y cleifion canser llwybr brys yn dechrau triniaeth o fewn y targed o 62 diwrnod wedi gwaethygu, ac mae nifer y cleifion sy'n aros mwy na 26 wythnos am driniaeth wedi gwaethygu hefyd. Felly, Prif Weinidog, onid ydych chi'n credu, yn hytrach na bod eich hanes yn achos i ddathlu'r hyn y gall Llafur ei wneud i'r DU, ei fod mewn gwirionedd yn rhybudd amlwg o'r hyn y bydd Llafur yn ei wneud i'r DU, o gael y cyfle?
English: Well, the number of people waiting over 36 weeks in July was 31 per cent lower than July of last year - 52 per cent lower than the high point of August 2015. We expect continued improvement this year. The median waiting time in Wales has reduced from 10.9 weeks in September 2017 to 8.9 weeks in July of this year. We also continue to show significant improvements in diagnostic waits; performance continues to improve, even with the additional diagnostic test being reported from April 2018, with the number waiting over eight weeks at the end of July being 24 per cent lower than in July last year, and 82 per cent lower than the high of January 2014. Now, I could go on with more figures that show the improvement, but one thing I can say to her is that a Labour Government in Westminster would ensure that there are sufficient resources made available for the Welsh Government and also sufficient resources to turn around the dire performance of the NHS in England.
Welsh: Wel, roedd nifer y bobl a fu'n aros dros 36 wythnos ym mis Gorffennaf 31 y cant yn is na mis Gorffennaf y llynedd - 52 y cant yn is na'r nifer uchaf ym mis Awst 2015. Rydym ni'n disgwyl parhau i wella eleni. Mae'r amser aros canolrifol yng Nghymru wedi lleihau o 10.9 wythnos ym mis Medi 2017 i 8.9 wythnos ym mis Gorffennaf eleni. Rydym ni hefyd yn parhau i ddangos gwelliannau sylweddol o ran amseroedd aros diagnostig; mae perfformiad yn parhau i wella, hyd yn oed gyda'r prawf diagnostig ychwanegol yn cael ei adrodd o fis Ebrill 2018, ac roedd y nifer a fu'n aros dros wyth wythnos ar ddiwedd mis Gorffennaf 24 y cant yn is nag ym mis Gorffennaf y llynedd, ac 82 y cant yn is na'r nifer uchaf ym mis Ionawr 2014. Nawr, gallwn barhau gyda mwy o ffigurau sy'n dangos y gwelliant, ond un peth y gallaf ei ddweud wrthi yw y byddai Llywodraeth Lafur yn San Steffan yn sicrhau bod digon o adnoddau ar gael i Lywodraeth Cymru a digon o adnoddau ar gael i weddnewid perfformiad echrydus y GIG yn Lloegr hefyd.
English: I'd like to just talk about the NHS in Wales - I didn't realise you were responsible for the one in England as well. Your figures do sound absolutely superb, First Minister, and I don't quarrel with the improvements, where the improvements are. However, of course, those improvements aren't universal. As you know, the £50 million that was given last year, a chunk of it had to be recouped, because health boards didn't meet the targets that they were set by the Cabinet Secretary for Health and Social Services, to achieve those reductions in those key areas; another £30 million this year. How confident are you that that will be able to be spent wisely by the health boards, and how can you evidence that those who didn't spend it well last year and had to have it snatched back will be able to do something useful with it this year, to continue to make sure that reductions in waiting times, where they are seen, are universal and not just in pockets throughout Wales?
Welsh: Hoffwn sôn ychydig am y GIG yng Nghymru - doeddwn i ddim yn sylweddoli eich bod chi'n gyfrifol am yr un yn Lloegr hefyd. Mae eich ffigurau yn swnio'n hollol wych, Prif Weinidog, ac nid wyf i'n dadlau gyda'r gwelliannau, lle ceir gwelliannau. Fodd bynnag, wrth gwrs, nid yw'r gwelliannau hynny yn gyffredinol. Fel y gwyddoch, y £50 miliwn a roddwyd y llynedd, bu'n rhaid adennill cyfran ohono oherwydd i fyrddau iechyd fethu â bodloni'r targedau a bennwyd ar eu cyfer gan Ysgrifennydd y Cabinet dros Iechyd a Gwasanaethau Cymdeithasol, i sicrhau'r gostyngiadau hynny mewn meysydd allweddol; £30 miliwn arall eleni. Pa mor ffyddiog ydych chi y bydd modd i'r byrddau iechyd wario hwnnw'n ddoeth, a sut y gallwch chi brofi y bydd y rhai na wnaeth ei wario'n ddoeth y llynedd ac y bu'n rhaid ei gipio yn ôl oddi wrthynt yn gallu gwneud rhywbeth defnyddiol ag ef eleni, i barhau i wneud yn siŵr bod gostyngiadau i amseroedd aros, lle maen nhw i'w gweld, yn gyffredinol ac nid dim ond mewn pocedi ledled Cymru?
English: Well, that can be done through the development of the boards' three-year integrated medium-term plans. They are providing detailed capacity and demand profiles for this year, and they are required to show clear trajectories as to how they plan to continue to reduce waiting times for diagnostics and for treatment. In the longer term, of course, we do recognise the need to transform the way services are delivered, and that's why we've set up a £100 million fund to develop new ways of working.
Welsh: Wel, gellir gwneud hynny trwy ddatblygu cynlluniau tymor canolig integredig tair blynedd y byrddau. Maen nhw'n darparu proffiliau capasiti a galw manwl ar gyfer y flwyddyn hon, ac mae'n ofynnol iddyn nhw ddangos llwybrau eglur o ran sut y maen nhw'n bwriadu parhau i leihau amseroedd aros ar gyfer diagnosteg ac ar gyfer triniaeth. Yn y tymor hwy, wrth gwrs, rydym ni'n cydnabod yr angen i weddnewid y ffordd y mae gwasanaethau yn cael eu darparu, a dyna pam yr ydym ni wedi sefydlu cronfa o £100 miliwn i ddatblygu ffyrdd newydd o weithio.
English: First Minister, one of my constituents reported seeing 15 ambulances queuing outside a north Wales emergency department not long ago. This is the health board still under special measures, still under your Government's watch. That is 15 ambulances not available to help those desperately needing help elsewhere. This now seems to be the norm. What is your Government doing to address this situation in the north Wales region, and when will we finally see the impact of your special measures?
Welsh: Prif Weinidog, dywedodd un o'm hetholwyr ei fod wedi gweld 15 o ambiwlansys yn ciwio y tu allan i adran achosion brys yn y gogledd heb fod ymhell yn ôl. Dyma'r bwrdd iechyd sy'n dal i fod yn destun mesurau arbennig, yn dal i fod o dan oruchwyliaeth eich Llywodraeth chi. Mae hynny'n 15 o ambiwlansys nad ydynt ar gael i helpu'r rhai sydd angen cymorth yn ddybryd mewn mannau eraill. Ymddengys mai hyn yw'r norm erbyn hyn. Beth mae eich Llywodraeth yn ei wneud i fynd i'r afael â'r sefyllfa hon yn rhanbarth gogledd Cymru, a phryd y byddwn ni'n gweld effaith eich mesurau arbennig o'r diwedd?
English: I don't know where she's talking about, and, without any more details, it's difficult to comment. What I can say to her, of course, is we've seen, month on month, sustained improvements in ambulance response times. I can tell her that, in August, there were 89,419 attendances at Welsh accident and emergency departments. That's an average of 2,884 attendances per day. The vast majority of patients continue to receive timely care. And, in August, 80 per cent of patients were admitted, transferred or discharged within four hours. There are of course times when A&E is busier than other times of year, and indeed other times in the week, but we see from the ambulance response times, and, of course, the performance in A&E, that the vast majority of people get treatment when they need it, at an appropriate time.
Welsh: Nid wyf i'n gwybod am ble y mae hi'n sôn amdano, a heb ragor o fanylion, mae'n anodd cynnig sylwadau. Yr hyn y gallaf ei ddweud wrthi, wrth gwrs, yw ein bod ni wedi gweld gwelliannau parhaus, o fis i fis, i amseroedd ymateb ambiwlansys. Gallaf ddweud wrthi, ym mis Awst, y bu 89,419 o ymweliadau ag adrannau damweiniau ac achosion brys Cymru. Mae hynny'n 2,884 o ymweliadau y dydd ar gyfartaledd. Mae'r mwyafrif llethol o gleifion yn parhau i dderbyn gofal prydlon. Ac ym mis Awst, derbyniwyd, trosglwyddwyd neu rhyddhawyd 80 y cant o gleifion o fewn pedair awr. Wrth gwrs, ceir adegau pan fydd adrannau damweiniau ac achosion brys yn brysurach nag adegau eraill o'r flwyddyn, ac ar adegau eraill yn ystod yr wythnos yn wir, ond rydym ni'n gweld o amseroedd ymateb ambiwlansys, ac, wrth gwrs, y perfformiad mewn adrannau damweiniau ac achosion brys, fod y mwyafrif llethol o bobl yn cael triniaeth pan fydd ei hangen arnynt, ar adeg briodol.
English: Well, a sustainable bus network is vital to people who live in rural communities, and we will, of course, work with our partners to fund and provide access to key services and facilities, to tackle road congestion, bus punctuality and air quality. As part of that strategy, we want to ensure that we improve the network, and there will be an opportunity over the ensuing years, because we now have the power over buses, to create legislation in order to ensure that the problems that we've seen over the years, where companies collapse and then aren't able to carry on with services, do not continue, and that we can give more assurance to people not just in rural areas but in urban areas too.
Welsh: Wel, mae rhwydwaith bysiau cynaliadwy yn hanfodol i bobl sy'n byw mewn cymunedau gwledig. Byddwn ni'n gweithio, wrth gwrs, gyda'n partneriaid i ariannu gwasanaethau a chyfleusterau allweddol, a gwella mynediad atynt hefyd, wrth gwrs. Fel rhan o'r strategaeth honno, wrth gwrs, rŷm ni'n moyn sicrhau ein bod ni'n gwella'r system fysiau ac, wrth gwrs, mae yna gyfle dros y blynyddoedd nesaf, achos y ffaith bod gennym ni rym nawr dros fysiau, i greu deddfwriaeth er mwyn sicrhau nad yw'r problemau rŷm ni wedi eu gweld dros y blynyddoedd, lle mae cwmnïau yn cwympo wrth ei gilydd ac o achos hynny yn ffaelu cario ymlaen gyda gwasanaethau, yn digwydd yn y pen draw, a bod mwy o sicrwydd i bobl nid dim ond mewn ardaloedd gwledig ond trefol hefyd.